CELEX: 62021CN0831
Language: bg
Date: 2021-12-28 00:00:00
Title: Дело C-831/21 P: Жалба, подадена на 28 декември 2021 г. от Fachverband Spielhallen eV и LM срещу определението, постановено от Общия съд (четвърти състав) на 22 октомври 2021 г. по дело T-510/20, Fachverband Spielhallen eV и LM/Европейска комисия

16.5.2022   
            
            
               BG
            
            
               Официален вестник на Европейския съюз
            
            
               C 198/18
            
         
      Жалба, подадена на 28 декември 2021 г. от Fachverband Spielhallen eV и LM срещу определението, постановено от Общия съд (четвърти състав) на 22 октомври 2021 г. по дело T-510/20, Fachverband Spielhallen eV и LM/Европейска комисия
      (Дело C-831/21 P)
      (2022/C 198/26)
      Език на производството: немски
      
         Страни
      
      
         Жалбоподатели: Fachverband Spielhallen eV, LM (представители: A. Bartosch и R. Schmidt, Rechtsanwälte)
      
         Други страни в производството: Европейска комисия, Федерална република Германия
      
         Искания на жалбоподателите
      
      Жалбоподателите искат от Съда:
      
                  —
               
               
                  да отмени определението на Общия съд на Европейския съюз по дело T-510/20,
               
            
                  —
               
               
                  да върне делото на Общия съд,
               
            
                  —
               
               
                  да не се произнася по съдебните разноски.
               
            
         Основания и основни доводи
      
      Жалбоподателите изтъкват едно-единствено основание за нарушение на член 107, параграф 1 ДФЕС.
      Общият съд отхвърлил жалбата по дело T-510/20 единствено с мотива, че мярката, предмет на обжалване, не може да предостави никакво икономическо предимство по смисъла на член 107, параграф 1 ДФЕС. Според установената практика на юрисдикциите на Съюза в данъчната област обаче критериите за предимство и селективност трябвало да се разглеждат винаги заедно. Установяването на селективността изисквало винаги да се определи преди това какво представлява нормалната данъчна система. Без това не можело да се определи дали е налице икономическо предимство. Общият съд обаче пропуснал да разгледа какво представлява нормалната данъчна система и следователно не могъл да направи извода, че мярката, предмет на обжалване, не предоставя никакво икономическо предимство. Поради тази причина обжалваното определение било опорочено от съществена грешка при прилагане на правото.